Limski kanal

Limski kanal (kroatisk også: Limski zaljev, «Limbukta») er en smal havarm (ria) på vestkysten av halvøya Istria i Kroatia. Navnet kommer fra det latinske ordet limes, som betegnet grenser. I dette området gikk grensen mellom de romerske provinsene Dalmatia og Italia.

På folkemunne og i litteraturen kalles bukten iblant uriktig for «Limfjorden» eller «Limkanalen», men Limbukta er verken en fjord eller kanal. Limbukta var opprinnelig dalen til elva Pazinčica, som siden har endret løp. Stigende havvann har siden oversvømt elvedalen, og skapt en ria.

Beskrivelse 
Limbukta er siden 1964 et beskyttet område med status som «betydelig landskap».
Lengden er 12,8 kilometer. På det bredeste er den 600 meter, og  i den østligste, smaleste delen 200 meter. Bukta kan minne om en canyon, der åssidene noen steder er 230 meter høye. Limdalen og Limbukta har tilsammen en lengde på 35 kilometer.

I bukta drives det fiskeoppdrett.

Limbukta i fiksjon 
Filmen Vikingene med blant andre Kirk Douglas og Tony Curtis i rollene ble delvis spilt inn ved Limbukta i 1957.
Filmen Langskipene med blant andre Richard Widmark og Sidney Poitier i rollene ble delvis spilt inn ved Limbukta i 1964.

Referanser

Eksterne lenker 
 

Kroatias geografi
Bukter i Europa
Adriaterhavet